钦定古今图书集成/明伦汇编/闺媛典/第073卷 > 李氏女
## 钦定古今图书集成/明伦汇编/闺媛典/第073卷 > 李氏女

按《广州府志》：“李氏女，顺德人。幼许配龙津林性月月
未冠病亡。女闻讣欲奔丧，母阻之，遂易服仰天痛哭。
越日，私嘱其婢拏舟共往。母闻禁于楼，不许下，其志
益坚，日悲泣焚帛，遇岁时必设酒肉，望空而祭，如是
二载。母私召媒议择婿，既定，卜日纳聘。先数日，预买
牲醴，女怪问之，母以实告。女愤激，哭之恸，由是伏枕
不食，于纳聘之日死焉。”